Čista ljubav (televizijska serija)
Čista ljubav hrvatska je telenovela snimana od proljeća 2017. do ožujka 2018. godine u produkciji televizije Nova, a u emitiranju je od 10. rujna 2017. godine. Autor serije je Nataša Buljan, koja je prethodno sudjelovala u stvaranju telenovele Prava žena. Režirali su je Josip Žuvan, Tanja Golić, David Kapac i Zoran Margetić. Snimana je u Zagrebu, Karlovcu i Jastrebarskom. Čista ljubav je ubrzo prikupila brojne simpatije kako u Hrvatskoj, tako i u regionu, te je trenutačno najgledanija dramska serija na ovih prostorima. U Hrvatskoj trenutno bilježi rekordnu gledanost od oko 767 tisuća gledatelja, što je 43,6% udjela u gledanosti . Sličnu gledanost bilježi i u okolnim državama, gdje se također uspješno emitira.

Radnja 
U centru radnje je odlikovani policajac i odnedavno samohrani otac Tomo Vitez (Janko Popović Volarić, ranije Ivan Herceg). Supruga Helena (Martina Čvek) napustila je Tomu i njihovu šestogodišnju kćer Mašu (Dora Arar). Otišla je u Njemačku zaraditi za obitelj, no šalje Tomi pismo kako se zaljubila u svog šefa, te kako se ne vraća. 

Tomu je jako odredilo odrastanje u sirotištu pored malog mjesta - Vrhovca. On i starija sestra Branka (Olga Pakalović) nakon fatalne prometne nesreće rano ostaju bez roditelja i završavaju u Domu. Tomo tad ima 6 godina, a Branka 10 godina. Tamo zatiču Tominog vršnjaka Ranka (Momčilo Otašević), koji je kao novorođenče ostavljen pred vratima Doma, nepoznatih roditelja. Ranko i Tomo su bili prijatelji u sirotištu do ključnog momenta kada je između njih došlo do raskola - Ranko misli da je zbog Tome završio u popravnom domu što nije istina, a Tomo nije imao prilike objasniti se. Tomi pomaže što ima pomoć najbogatije žene iz mjesta, Edite (Ksenija Pajić), poslodavke njegovih pokojnih roditelja koja krije da je bila ljubavnica njegovog oca i da je djelom kriva za nesreću. Istinu o Editi i njihovom ocu jedino zna Branka, koja to krije od Tome. Ranko nema nikoga i ništa, osim stigme neželjenog, ničijeg djeteta. Tomo rano odlazi iz mjesta u Zagreb na policijsku Akademiju, a Ranko ostaje u mjestu kao sitni, ali opasan delikvent.

U trenutku kad upoznajemo Tomu, to je daleka prošlost. Tomo je opet na životnom dnu dok je Ranko na vrhuncu, vrlo uspješan poduzetnik pred ženidbom. Zapravo, Ranko je kriminalac, tj. mafijaš. Najimućniji je čovjek u mjestu. Ranko je sada poduzetnik i vlasnik caffe bara Fenix, nekadašnjeg Casina As koji je bio maska za bordel. Tomi je smješteno i proglašen je za kriminalca. Tomo je otpušten, te je primoran vratiti se u Vrhovac, gdje postaje smetlar. Ranko se od prvog momenta želi rešiti Tome. Kada Tomo to najmanje bude očekivao dogodit će mu se ljubav - Rankova zaručnica Sonja (Tara Rosandić). Iako su se Sonja i Tomo posvađali pri prvom susretu, ubrzo se zaljubljuju.

Sonja je teta u vrtiću, iako je završila medicinu i želi biti medicinska sestra. S obzirom da Ranko pred Sonjom glumi iskrenog, poštenog i vjernog muškarca, Sonja ni ne sluti kakve je Ranko zapravo naravi. Pored Sonje, Ranko ima i ljubavnicu Snježanu (Nives Celzijus). Snježana je njegova poslovna partnerica koja se za njega s vremenom vezala i iskreno se zaljubila, te ne podnosi Sonju. Ranko ne mari za njene osjećaje, već je njegov cilj oženiti Sonju.

Uz teško bolesnu majku Jasnu (Sanja Vejnović), Sonja ima i mlađeg brata Vladu (Marko Petrić), te oca Milana (Saša Anočić). Milan je Rankov knjigovođa. Ranko ga je spasao davši mu posao bez kog je Milan ostao. Jedini zna istinu o Ranku, no boji ga se, te ipak tera Sonju udati se za njega. Vlado također radi za Ranka i fasciniran je njime, ne znajući istinu o tome tko je čovjek zvani Ranko. Jasna je ozbiljno bolesna - često se gubi u vrijemenu i prostoru, ne prepoznaje djecu, muža i kasnije se konstatuje da ima tumor na mozgu. Cijela obitelj vrši pritisak na Sonju da se napokon skrasi sa Rankom, svatko iz svojih razloga. Kad Sonja shvati kako njezina obitelj ne samo da ovisi o Ranku, već da je i u opasnosti od njega, pristaje na udaju iz straha i osjećaja dužnosti, u iluziji da voli Ranka. Međutim, njezino srce ipak pripada netkom drugom - Tomi.

Uloge

Glavne uloge

Gostujuće uloge

Emitiranje

Izvori

Vanjske veze 
 Zvanična web stranica
 

Hrvatske telenovele